CELEX: 32014D0027(01)
Language: hr
Date: 2014-06-16 00:00:00
Title: 2014/418/EU: Odluka Europske središnje banke od 16. lipnja 2014. o izmjeni Odluke ESB/2007/7 o uvjetima sustava TARGET2-ECB (ESB/2014/27)

1.7.2014   
            
            
               HR
            
            
               Službeni list Europske unije
            
            
               L 192/68
            
         ODLUKA EUROPSKE SREDIŠNJE BANKE
   od 16. lipnja 2014.
   o izmjeni Odluke ESB/2007/7 o uvjetima sustava TARGET2-ECB
   
      (ESB/2014/27)
   
   
      (2014/418/EU)
   
   IZVRŠNI ODBOR EUROPSKE SREDIŠNJE BANKE,
   uzimajući u obzir Ugovor o funkcioniranju Europske unije, a posebno njegov članak 127. stavak 2.,
   uzimajući u obzir Statut Europskoga sustava središnjih banaka i Europske središnje banke, a posebno njegov članak 11. stavak 6. i članke 17., 22. i 23.,
   uzimajući u obzir Smjernicu ESB/2012/27 od 5. prosinca 2012. o Transeuropskom automatiziranom sustavu ekspresnih novčanih transakcija u realnom vremenu na bruto načelu (TARGET2) (1), a posebno njezin članak 8. stavak 2.,
   budući da:
   
               (1)
            
            
               Smjernica ESB/2012/27 je odredila remuneraciju na računima platnih modula (PM) i njihovim podračunima na način koji bi mogao utjecati na odluku Upravnog vijeća o smanjenju pasivne kamatne stope ispod nula posto.
            
         
               (2)
            
            
               Da bi se uklonile takve moguće smetnje, Smjernica ESB/2012/27 izmijenjena je Smjernicom ESB/2014/25 (2).
            
         
               (3)
            
            
               Stoga je potrebno izmijeniti i Odluku ESB/2007/7 (3) kako bi se izmjene Smjernice ESB/2014/25 koje se uvode u odnosu na remuneraciju na računima platnih modula i njihovim podračunima odrazile na TARGET2-ECB,
            
         DONIO JE OVU ODLUKU:
   Članak 1.
   Izmjene Odluke ESB/2007/7
   Prilog Odluci ESB/2007/7 mijenja se kako slijedi:
   
               1.
            
            
               U članku 1. dodaju se sljedeće definicije:
               
                           „—
                        
                        
                           ‚deposit facility’ means a Eurosystem standing facility which counterparties may use to make overnight deposits with an NCB at a pre-specified deposit rate,
                        
                     
                           —
                        
                        
                           ‚deposit facility rate’ means the interest rate applicable to the deposit facility,”.
                        
                     
         
               2.
            
            
               U članku 10., stavak 3. zamjenjuje se sljedećim:
               „3.   PM accounts and their sub-accounts shall be remunerated either at zero per cent or the deposit facility rate, whichever is lower.”
            
         Članak 2.
   Stupanje na snagu
   Ova Odluka stupa na snagu na dan objave u Službenom listu Europske Unije.
   
   
      Sastavljeno u Frankfurtu na Majni 16. lipnja 2014.
      
         
            Predsjednik ESB-a
         
         Mario DRAGHI
      
   
   
      (1)  SL L 30, 30.1.2013., str. 1.
   
   
      (2)  Smjernica ESB/2014/25 od 5. lipnja 2014. o izmjeni Smjernice ESB/2012/27 o Transeuropskom automatiziranom sustavu ekspresnih novčanih transakcija u realnom vremenu na bruto načelu (TARGET2) (SL L 168, 7.6.2014., str. 120.).
   
      (3)  Odluka ESB/2007/7 od 24. srpnja 2007. o uvjetima sustava TARGET2-ECB (SL L 237, 8.9.2007., str. 71.).